Gabrielle Giffords

Gabrielle Giffords (født 8. juni 1970 i Tucson i Arizona) er en amerikansk politiker som representerer Demokratene, og er innvalgt i Representantenes hus i Kongressen fra delstaten Arizona. Hun er gift med romfareren Mark E. Kelly. Giffords er kjent for å arbeide for minstelønn, helsereform, alternativ energi og stamcelleforskning i USA. Giffords har studert ved Cornell University i delstaten New York. Hun er jødisk. 

Gabrielle Giffords var den tredje kvinnen som representerte Arizona i Kongressen, etter en karriere i PriceWaterhouseCoopers og farens dekkfirma, samt en termin i delstatsforsamlingen (to år i delstatskongressen og to år i delstatssenatet). Giffords ble innvalgt første gang i 2006 med støtte fra blant andre lærerorganisasjonene og miljøvernorganisasjoner (Sierra Club) i Arizona, og ble gjenvalgt til en andre og til en tredje kongressperiode ved mellomvalget i 2010. Etter valget kom hun på RealClearPolitics' topp ti-liste over de mest spennende nye makthaverne. 

Hun ble 8. januar 2011 skutt i hodet og hardt skadd under et politisk møte i sin hjemby Tucson i Arizona. Gjerningsmannen var en 22 år gammel mann, som ifølge sheriffen i Pima County er i «mental ubalanse».

Giffords ble skrevet ut fra sykehus 21. januar 2011, og overført til et rehabiliteringssenter i Texas.

Krigsskipet USS «Gabrielle Giffords» er oppkalt etter Giffords.

Referanser

Eksterne lenker 
 
 

Kongressrepresentanter fra Arizona
Personer fra Tucson
Alumni fra Cornell University